**VILNIAUS UNIVERSITETO**

**FILOLOGIJOS FAKULTETAS**

**TARYBOS POSĖDŽIO PROTOKOLAS**

2020-11-27 Nr. (1.2 E) 180000-TP-16

Vilnius

Posėdis vyko MS Teams Tarybos grupėje.

Dalyvavo 20 Tarybos narių iš 24, posėdyje taip pat dalyvavo VU Tarybos narys prof. Paulius Subačius.

**1. SVARSTYTA.** Posėdžio darbotvarkės tvirtinimas.

**NUTARTA.** Patvirtinti posėdžio darbotvarkę. Balsavimo rezultatai – 20 „už“.

**2**. **SVARSTYTA.** Praėjusių posėdžių protokolų (10 30, 11 04, 11 13) tvirtinimas.

**NUTARTA.** Patvirtinti praėjusių posėdžių protokolus (10 30, 11 04, 11 13). Balsavimo rezultatai – 20 „už“.

**3. SVARSTYTA.** FilF mokslo temų sąrašo tvirtinimas su suformuluota nauja užduotimi 2021 metams.

Klausimą pristatė dekanė prof. Inesa Šeškauskienė. Ji pastebėjo, kad kasmet būtina patikslinti ir atnaujinti kitų metų užduotį, temų dalyvius, o visi pasikeitimai yra paskutinėje lentelės skiltyje. Nauja 2021 m. užduotis turi būti tvirtinama Fakulteto Taryboje, o tada perduodama Mokslo skyriui (tai yra biudžetinės temos). Sutarta, kad bus tvirtinamas toks sąrašas, koks yra, o mokslininkams paliekama galimybė laikui bėgant patikslinti informaciją. Buvo balsuojama, temų sąrašui su atnaujinta užduotimi 2021 metams buvo pritarta.

Baigus svarstyti minėtą klausimą, dekanė prof. Inesa Šeškauskienė padėkojo Fakulteto bendruomenės nariams, dalyvavusiems Vilniaus universiteto strateginėje sesijoje lapkričio 26 d., kur buvo aptariamas VU 2021–2025 Strateginio plano projektas. Sesijos metu buvo pabrėžta, kad padalinių planai turės būti suderinami su šiuo naujuoju Strateginiu planu. Iki šiol planuotą patikslintų FilF Strateginio 2019−2023 m. plano rodiklių 2021 m. ir 2021 m. Fakulteto veiklos plano tvirtinimą nutarta atidėti, kol bus galima suderinti Fakulteto strategiją su naująja VU strategija (greičiausiai sausio mėn. posėdyje).

**NUTARTA.** PritartiFilF mokslo temų sąrašui su suformuluota nauja užduotimi 2021 metams. Balsavimo rezultatai – 20 „už“.

**4. SVARSTYTA.** 2021 m. Fakulteto pajamų ir išlaidų metinės sąmatos svarstymas.

Dekanė prof. Inesa Šeškauskienė pristatė 2021 m. Fakulteto 2021 m. pajamų ir išlaidų sąmatą, kuri jau suderinta su Kancleriu. Sąmata buvo parengta atsižvelgiant ne į 2020 m. finansinę fakulteto situaciją (nulemtą *force majeure* aplinkybių), o į 2019 m. Keletą metų išliekančią problemą, susijusią su DUF (Darbo užmokesčio fondu), stengiamasi išspręsti optimizuojant dėstytojų krūvį (žr. Tarybos posėdžio, įvykusio 2019-09-13, Nr. 180000-TP-7, 4 nutarimą: „Nutarta, kad pasikartojantiems seminarams ir pratyboms būtų taikomas koeficientas 0,8 (pradedant nuo antros seminarinės grupės))“.

Dekanės teigimu, kai kurių dalykų negalima iš anksto suplanuoti. TRS (Tarptautinių ryšių skyrius) besibaigiant metams už gerus Fakulteto darbuotojų Erasmus išvykų rezultatus suteikia galimybę ką nors įsigyti (iš griežtai nustatyto sąrašo). Taip šiemet buvo pirkta popieriaus, suvenyrų, pagaminta naujoji Fakulteto vėliava neišleidžiant Fakulteto pinigų.

Prof. Jurgis Pakerys teiravosi, ar numatomos lėšos naujiesiems strateginiams tikslams (aptartiems VU Strateginėje sesijoje) įgyvendinti ir dėl studijų krepšelių kainų. J. Pakerys paminėjo, kad Rektoriaus buvo kalbėta dėl studijų krepšelių kainų peržiūros, todėl buvo keltas klausimas, ar nereiktų nusimatyti Fakultete strategijos šiuo klausimu, tartis su ŠMSM, užsiimti ir bendrai studijų krepšelių kainų ir mažesnių studijų programų peržiūra.

Dekanė atsakė, kad bandoma atsižvelgti į strateginius tikslus, ypač akcentuojamas tarptautiškumas. Prof. Jurgio Pakerio iškeltą klausimą bus galima pateikti spręsti į aukštesnį lygmenį, taip suderinant VU ir Filologijos fakulteto strategiją per finansus. Kalbėdama apie studijų krepšelio kainas, dekanė paminėjo indeksavimą, o kitu iššūkiu nurodė mažąsias programas, pavyzdžiui, Klasikinės (graikų ir lotynų) filologijos studijų programą. Šioje programoje studentų grupės nedidelės, o krepšelio kaina yra ta pati, kaip ir didesnį studentų skaičių turinčių programų. Būtų logiškiau, jei studijų krepšelio kaina būtų didesnė, nes programos kaštai yra gerokai didesni.

Prodekanė doc. Diana Šileikaitė-Kaishauri paminėjo, kad Studijų prorektorius apie indeksavimą bendra tvarka kalba, stengiamasi įtikinti ŠMSM. Prof. Jurgis Pakerys pridūrė, kad iš Filologijos fakulteto pusės svarbu aktyviau veikti, jam pritaria doc. Diana Šileikaitė-Kaishauri. Iš Fakulteto bus pateikiami argumentai ŠMM studijų krepšelių indeksavimui nurodant konkrečias programas ir jų kainas. Prodekanė dar paminėjo, kad planuojama peržiūrėti pasirenkamųjų dalykų kvotas.

Prof. Bonifacas Stundžia teiraujasi, ar svarstant biudžetą kalbama apie galimas korekcijas, susijusias su pandemija? Kai kur ši situacija leidžia sutaupyti. Dekanė atsako: į situaciją tikrai stengiamasi atsižvelgti, šiemet bus perkama nemažai (37) nešiojamų kompiuterių (pusę kainos dengia VU centrinis fondas).

Dr. Jurgita Katkuvienė prašo pakomentuoti dėl mokslininkų komandiruočių, ar dvejiems metams numatytas 1000 eurų krepšelis sutaupomas ir perkeliamas į kitus metus. Dekanė prof. Inesa Šeškauskienė atsako, kad Fakulteto lėšos priklauso nuo universiteto ir lėšos metų gale grįžta į bendrą biudžetą. Lėšos iš esmės yra virtualios, nes sunku numatyti ateities situaciją. Jei per metus būtų išnaudojamos visos lėšos, kiltų finansinių problemų. Paprastai sutaupius suplanuojami kiti dalykai, pvz., minėtas nešiojamų kompiuterių pirkimas ar pan.; šiemet buvo apmokamas nuotolinės konferencijos dalyvio mokestis iš tų komandiruočių lėšų.

**NUTARTA.** Nutarimų priimta nebuvo.

**5. SVARSTYTA.** Filf Strateginio plano 2021 m. rodikliai.

**NUTARTA.** Klausimo svarstymą nutarta perkelti į 2021 m. sausio mėn. Tarybos posėdį.

**6. SVARSTYTA.** SPK ataskaitos už studijų programų vykdymą.

Klausimą pristatė prodekanė doc. Diana Šileikaitė-Kaishauri ir Studijų kolegijos pirmininkė doc. Linara Bartkuvienė. Kalbėta apie bendrą SPK statistiką, įvykusius posėdžius, nuotolinio mokymo privalumus ir trūkumus, akcentuota studijų programų priėmimo statistika, matomumas ir tarptautiškumas. Prodekanė pristatė priėmimo į BA ir MA studijas 2021 m. naujienas (bus pradėta vykdyti vertimo su norvegų kalba programa). Aptartos 2020 m. atliktos programų savianalizės – Literatūrologijos MA, Lingvistikos BA ir MA programų, Vertimo BA ir MA. Pasidžiaugta italų filologijos ir semiotikos programos baigiamųjų darbų kokybe.

Didžiausiomis problemomis įvardintas stojančiųjų skaičiaus mažėjimas, kurį planuojama spręsti plečiant studijų galimybių sklaidą, reklamines kampanijas, stiprinant ryšius su mokyklomis. Kalbėta apie studentų nubyrėjimą, priežastis ir galimus sprendimo būdus.

Prof. Bonifacas Stundžia teiravosi, koks galėtų būti optimalus fakulteto studentų skaičius grupėse atsižvelgiant į demografines aplinkybes. Atsako prodekanė doc. Diana Šileikaitė-Kaishauri: į dalį programų būtų galima priimti daugiau studentų, tačiau nėra tiek dėstytojų, o kitas, ne tokias populiarias programas, stengiamasi išlaikyti, nes tai yra ir universiteto tradicija, tai unikalios programos. Optimalus studentų skaičius planuojamas toks, kad tilptų auditorijoje.

Prof. Bonifacas Stundžia pastebėjo, kad reiktų stiprinti magistrantūros ir doktorantūros studijų programas. Atsako prodekanė doc. Diana Šileikaitė-Kaishauri: prie magistrantūros studijų programų stiprinimo jau dirbama, prie dirbančių magistrantų derinamas tvarkaraštis, paskaitos planuojamos po pietų. Ateityje svarstoma ir apie didelę baltistikos magistrantūrą, tačiau visada reikia atsižvelgti ir į poreikį. Dėl doktorantūros stiprinimo pasisakė ir prof. M. Ramonienė: vakar, Strateginėje sesijoje, nuskambėjo mintis kurti bendrą socialinių ir humanitarinių mokslų doktorantūros mokyklą. Tai puiki idėja, kurios vystymui reiktų parodyti ir daugiau fakulteto iniciatyvos. Klausimo svarstymo pabaigoje vyko diskusija dėl universitetinės gimnazijos poreikio, tačiau likta prie tos nuomonės, kad ją steigti nėra būtina, universitetą renkasi abiturientai iš visos Lietuvos. Po diskusijų buvo tvirtinamos SPK ataskaitos už studijų programų vykdymą.

**NUTARTA.** Pritarti SPK ataskaitoms už studijų programų vykdymą. Balsavimo rezultatai: 20 „už“.

**7. SVARSTYTA.** BUS’ų seminarų krūvio apskaičiavimas. Siūlymas: BUS’ų seminarams ne gimtąja kalba netaikyti koeficiento 0,8.

Prof. B. Stundžia iškėlė klausimą, kodėl BUS’ų seminarams, dėstomiems fakultete ne gimtąja kalba, yra taikomas 0,8 koeficientas. Anksčiau už tokio pobūdžio seminarus būdavo primokama, dabar to atsisakyta, sunkina ir nuotolinis darbas. Profesorius siūlo permąstyti šį skaičiavimą platesniame kontekste, padaryti išimtį. Dekanės prof. Inesos Šeškauskienės komentaras: tai platesnio pobūdžio klausimas, kurį ne taip lengva iškart išspręsti. Dekanė tokiai išimčiai nepritartų, nes tai iškreiptų nustatytą krūvių sistemą, būtų daugiau finansinių sąnaudų. Profesorė pastebėjo, kad Vilniaus universitete yra suburta Kalbų politikos grupė, kuri šiuo metu dirba prie kuriamos koncepcijos. Tikimasi, kad dokumentas pasirodys 2021 m. pradžioje, ir tai turėtų padėti spręsti su kalbų politika VU susijusius klausimus. Prodekanė doc. Diana Šileikaitė-Kaishauri pridūrė, kad universitete bus tikslinama krūvių sistema, galbūt palankių naujienų bus sulaukta iš ten. Prie šio klausimo žadama grįžti ateityje.

**NUTARTA.** Nutarimų nebuvo priimta.

**8. SVARSTYTA**. Aldono Pupkio studijos „Lietuvių bendrinė tartis“ teikimas spaudai.

**NUTARTA.** PritartiAldono Pupkio studijos „Lietuvių bendrinė tartis“ teikimui spaudai. Balsavimo rezultatai: 15 „už“, 5 susilaikė.

**9. SVARSTYTA**. Daliaus Jarmalavičiaus, Virginijos Jūratės Pukevičiūtės ir Dalios Bukauskaitės metodinės priemonės „Deutsch für Mediziner“ teikimas spaudai.

**NUTARTA.** PritartiDaliaus Jarmalavičiaus, Virginijos Jūratės Pukevičiūtės ir Dalios Bukauskaitės metodinės priemonės „Deutsch für Mediziner“ teikimui spaudai. Balsavimo rezultatai: 20 „už“.

**10. SVARSTYTA**. Dėl darbo grupės dėl lektorių padėties fakultete sudėties patvirtinimo.

Prašoma patvirtinti tokią darbo grupės dėl lektorių padėties Filologijos fakultete sudėtį:

Doc. dr. Dalius Jarmalavičius (UKI)

Asist. dr. Aistė Kučinskienė (LKVTI)

Lekt. Birutė Ona Palovienė (UKI)

Lekt. Rima Rudienė (BKKI)

Lekt. Danguolė Straižytė (UKI)

Lekt. Daina Valentinavičienė (LKTVI)

**NUTARTA.** Patvirtinti siūlomą darbo grupės sudėtįdėl lektorių padėties fakultete (balsavimo rezultatai: 20 „už“):

Doc. dr. Dalius Jarmalavičius (UKI)

Asist. dr. Aistė Kučinskienė (LKVTI)

Lekt. Birutė Ona Palovienė (UKI)

Lekt. Rima Rudienė (BKKI)

Lekt. Danguolė Straižytė (UKI)

Lekt. Daina Valentinavičienė (LKTVI)

**11. SVARSTYTA.** Fakulteto doktorantūros aptarimas.

Kalbėjo Doktorantūros komiteto pirmininkė prof. Meilutė Ramonienė, kuri pasidžiaugė, jog šiemet sėkmingai pasiteisino jungtinės priėmimo komisijos, sudarytos iš literatų ir kalbininkų mokslininkų, darbas. Palankiai buvo įvertintas ir projekto raštu sutrumpinimas daugiau dėmesio (80%) skiriant pokalbiui. Profesorė perdavė Doktorantūros skyriaus vedėjos Virginijos Uksienės informaciją, kad, vadovaujantis Mokslo doktorantūros nuostatų, patvirtintų Lietuvos Respublikos švietimo ir mokslo ministro 2017 m. kovo 8 d. įsakymu Nr. V-149 „Dėl mokslo doktorantūros nuostatų patvirtinimo“, 15 punktu, Lietuvos mokslo taryba (toliau – Taryba) yra įpareigota organizuoti universitetų arba universitetų su kitais universitetais ir (ar) mokslinių tyrimų institutais (toliau – institucijos) vykdomų doktorantūrų kokybės ir efektyvumo vertinimą. Kadangi savianalizės suvestinę pagal LMT pateiktą formą  į sistemą reikia įkelti iki 2021 kovo 15 d., Doktorantūros skyrius nori savianalizės duomenis gauti bent iki kovo 10 d. Komitete dar bus tariamasi dėl tolesnės darbo tvarkos.

Dekanė teiravosi, kas planuojama Doktorantūros komitete dėl atsiradusios laisvos vietos pasitraukus prof. Reginai Rudaitytei. Po diskusijų sutarta pradėti naujo nario paieškų ir tvirtinimo procesą, nes procedūra yra ilga.

**NUTARTA.** Nutarimų priimta nebuvo.

Tarybos pirmininkė prof. dr. Meilutė Ramonienė

Posėdžio sekretorė dr. Birutė Gudelienė